Sortu

Sortu (norsk: Å skape) er et baskisk, nasjonalistisk venstreparti. Partiet er det første partiet med utspring i Den baskiske nasjonale frigjøringsbevegelsen som tar avstand fra all politisk voldsbruk, også fra den væpnede separatistorganisasjonen ETA. Mange regner likevel partiet som etterfølgeren til det forbudte partiet Batasuna.The New York Times: Spain Party Is Denied Legal Status

Partiet oppgir opprettelsen av en uavhengig, sosialistisk baskisk stat, bestående av alle de syv historiske provinsene, som sitt viktigste strategiske mål. Sortu definerer seg også som et revolusjonært og anti-kapitalistisk parti.Sortu: About Sortu 

Historie
Sortu ble stiftet 9. februar 2011 etter lang tids debatt i Den baskiske nasjonale frigjøringsbevegelsen. For første gang ba prominente medlemmer om at ETA skulle legge ned våpnene. Likevel ble Sortu forbudt av spansk høyesterett 23. mars 2011.The New York Times: Spain Party Is Denied Legal Status Som en reaksjon på forbudet gikk de to mindre baskiske partiene Eusko Alkartasuna og Alternatiba sammen med uavhengige kandidater med bakgrunn i Batasuna og dannet valgalliansen Bildu.

Også Bildu ble i første rekke forbudt på grunn av angivelige bånd til Batasuna. Forbudet vakte voldsomme reaksjoner. Blant annet trakk Det baskiske nasjonalistparti (EAJ-PNV) sin parlamentariske støtte til Spanias regjerende parti PSOE.The Telegraph: Spain's socialist government loses Basque ally over ETA links Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai.Xinhua: Spanish Constitutional Court lifts ban on Bildu Valgalliansen fikk 26% av stemmene og ble det nest største partiet i spansk Baskerland, kun forbigått av PNV.EITB: New Basque Coalition Bildu Surges in Basque Local Elections 

20. juni 2012 ble Sortu legalisert etter en avgjørelse i den spanske grunnlovsdomstolen.EITB: Constitutional court grants legal status to banned party Sortu   Domstolen la vekt på Sortus brudd med Batasunas sedvane om å nekte å fordømme ETA. Åtte måneder etter legaliseringen avholdt Sortu en formell stiftelseskongress der partiet valgte Hasier Arraiz til leder og Arnaldo Otegi til generalsekretær, til tross for at sistnevnte sitter fengslet for å ha forsøkt å reorganisere Batasuna.EITB: Sortu launched formally, Hasier Arraiz confirmed as president 

Valgstrategi
I lokalvalg og valg til parlamentene i de autonome regionene Baskerland og Nafarroa, deltar Sortu i valgalliansen EH Bildu.
I valg til det spanske parlamentet og senatet deltar Sortu i valgalliansen Amaiur.
I fransk Baskerland, Iparralde, deltar Sortu i valgalliansen EH BAI.

Se også
 Den baskiske nasjonale frigjøringsbevegelsen
 Batasuna
 EH Bildu
 Bildu

Referanser

Eksterne lenker


Kategori:Politiske partier i Spania
Kategori:Baskerland
Kategori:Politiske partier etablert i 2011
Kategori:Baskisk politikk
Kategori:2011 i Spania